Tenåringer pågrepet for væpnet ran i Trondheim
Politiet fikk melding om ranet av Prix på Ranheim klokken 22. - Butikken ble ranet av to personer som truet med skytevåpen. Det skal ha vært et énhåndsvåpen, forteller innsatsleder Roar Selvnes til Adresseavisen. Gjerningsmennene skal ha vært maskert med finlandshette under ranet. Det var to ansatte til stede i butikken. Ingen ble skadet. Et søk ble satt i gang, og etter en stund ble to gutter på 17 og 18 år funnet i et område i nærheten. - De er nå pågrepet og siktet for ranet, sier operasjonsleder Jan Steindal i Sør-Trøndelag politidistrikt til NTB.
To tenåringsgutter er pågrepet og siktet for å ha ranet en butikk i Trondheim med våpen lørdag kveld.